Latvijas kultūras kanons

**Latvijas kultūras kanons** ir izcilāko un ievērojamāko Latvijas mākslas darbu un kultūras vērtību apkopojums. Tajā iekļauti darbi septiņās kultūras nozarēs: arhitektūra un dizains, kino, literatūra, mūzika, skatuves māksla, tautas tradīcijas, vizuālā māksla, kā arī ainavas. 

## Vēsture
Dažādas Eiropas valstis izstrādājušas savus kultūras kanonus: ievērojamu pagātnes kultūras sasniegumu sarakstus, kas reprezentē valsti. 2006. gadā tāds izstrādāts Dānijā, 2025. gadā savu kanonu publiskoja Zviedrija.
Latvijas Kultūras ministrijas veidotajā kanonā iekļautas 99 Latvijas kultūras vērtības, tiek plānots to papildināt. Darbs pie kanona veidošanas tika uzsākts 2007. gada nogalē Latvijas Nacionālā mākslas muzeja direktores Māras Lāces vadībā. Pie katras kultūras nozares vērtību atlases strādāja atsevišķa darba grupa. Kā paraugi tika izmantoti citu valstu — Dānijas un Nīderlandes kultūras kanoni. Kanons ir saņēmis gan atzinību kā mācību materiāls, gan kritiku par metodoloģijas trūkumu un nedemokrātisku pieeju tā izveidē.

2021. gada jūnijā kanonā tika iekļautas astoņas Latvijas kanoniskās ainavas.

## Ietvertās kultūras vērtības

### Arhitektūra un dizains
[thumb|[Vecrīgas siluets|Rīgas siluets 1575. gadā.]]
[thumb|[Gunārs Birkerts|Gunāra Birkerta projektētās Latvijas Nacionālās bibliotēkas galvenās ēkas vizualizācija]]
* Latviešu viensēta un tās elementi 16.—21. gadsimts
* Vecrīgas siluets 13.—21. gadsimts
* Rundāles pils 1736—1740, 1763—1768
* Kristofs Hāberlands 1750—1803
* Reinholds Šmēlings 1840—1917
* Ata Ķeniņa ģimnāzija Rīgā, Tērbatas iela 15/17 1905
* Koka ēku kolekcija Rīgā (Ķīpsala, Kalnciema iela un Mūrnieku iela) 18.—21. gadsimts
* Dzintaru koncertzāle 1936—2008
* Salaspils memoriāls 1967
* Dailes teātris 1959—1976
* Andris Kronbergs (1951)
* Gunārs Birkerts (1925—2017)
* Etnogrāfiskais sēdeklis — stulpiņš 17.—21. gadsimts
* Rīgas pils Sūtņu akreditācijas zāles interjers 1923—1929
* Fotoaparāts "Minox" 1936—1937
* Mopēds "Rīga 12" 20. gadsimta 70. gadu beigas — 80. gadu sākums
* Latvijas plakāti 20. gadsimta 70.—80. gadi
* Latvijas nauda

### Kino
[[Līga Liepiņa un Uldis Pūcītis filmā "Elpojiet dziļi"|thumb]]
* "Lāčplēsis" (1930)
* "Baltie zvani" (1961)
* "Purva bridējs" (1966)
* "Elpojiet dziļi..." ("Četri balti krekli", 1967)
* "Nāves ēnā" (1971)
* "Ceplis" (1972)
* "Ābols upē" (1974)
* "Vecāks par desmit minūtēm" (1978)
* "Vanadziņš" (1978)
* "Limuzīns Jāņu nakts krāsā" (1981)
* "Vai viegli būt jaunam?" (1986)
* "Šķērsiela" (1988)

### Literatūra
[[Rūdolfs Blaumanis|thumb]]
* Eriks Ādamsons (1907—1946) "Smalkās kaites" (1937)
* Vizma Belševica (1931—2005) "Gadu gredzeni" (1969), "Dzeltu laiks" (1987), triloģija "Bille" (1995—1999)
* Uldis Bērziņš (1944—2021) dzeja
* Rūdolfs Blaumanis (1863—1908) noveles, "Indrāni" (1904)
* Aleksandrs Čaks (1901—1950) "Mana paradīze" (1932), "Mūžības skartie" (1937—1939)
* Regīna Ezera (1930—2002) "Zemdegas" (1977)
* Jānis Jaunsudrabiņš (1877—1962) "Baltā grāmata" 1921, "Aija" (1911—1925)
* Reinis un Matīss Kaudzītes (1839—1920; 1848—1926) "Mērnieku laiki" (1879)
* Kārlis Mīlenbahs (1853—1916) "Latviešu valodas vārdnīca"
* Jānis Poruks (1871—1911) "Pērļu zvejnieks" (1895)
* Rainis (1865—1929) "Gals un sākums" (1912), "Uguns un nakts" (1905)
* Kārlis Skalbe (1879—1945) "Ziemas pasakas" (1913)
* Ojārs Vācietis (1933—1983) "Si minors" (1982)
* Imants Ziedonis (1933—2013) "Es ieeju sevī" (1968), "Taureņu uzbrukums" (1988), "Epifānijas" 1. un 2. grāmata (1971—1974)

### Mūzika
* Emīls Dārziņš (1875—1910) "Melanholiskais valsis" simfoniskam orķestrim (1904)
* Lūcija Garūta (1902—1977) "Dievs, Tava zeme deg!" — kantāte tenoram, baritonam, korim un ērģelēm (1943)
* Jānis Ivanovs (1906—1983) simfonijas (1933—1983)
* Jurjānu Andrejs (1856—1922) "Pūt, vējiņi" — dziesma jauktam korim (1884)
* Alfrēds Kalniņš (1879—1951) solo dziesmas (1900—1949)
* Imants Kalniņš (1941) "Ceturtā simfonija" (1973)
* Jānis Mediņš (1890—1966) opera "Uguns un nakts" (1913—1919)
* Emilis Melngailis (1874—1954) "Jāņuvakars" — dziesma jauktam korim (1926)
* Johans Gotfrīds Mītels (1728—1788)
* Raimonds Pauls (1936) dziesmas
* Pēteris Vasks (1946) "Musica dolorosa" stīgu orķestrim (1983)
* Jāzeps Vītols (1863—1948) "Gaismas pils" — balāde jauktam korim (1899)

### Skatuves māksla
[thumb|[Alvis Hermanis]]
* Eduarda Smiļģa Dailes teātris no 1920. gada līdz 1960. gadam
* Alfrēda Jaunušana vadītais Nacionālais teātris (LPSR A. Upīša Akadēmiskais drāmas teātris) no 1967. gada līdz 1981. gadam
* Ādolfa Šapiro Jaunatnes teātris 20. gadsimta 60. un 80. gadi
* Alvja Hermaņa Jaunais Rīgas teātris no 1993. gada
* Alekša Mierlauka inscenētais Raiņa "Uguns un nakts" uzvedums Jaunajā Rīgas teātrī 1911. gadā
* Pētera Pētersona iestudētais Aleksandra Čaka "Spēlē, spēlmani" Jaunatnes teātrī 1972. gadā
* Arnolda Liniņa iestudētais Henrika Ibsena "Brands" uzvedums Dailes Teātrī 1975. gadā
* Oļģerts Kroders un viņa domu biedru teātris 20. gadsimta 60. gadu otrajā pusē un 70. gadu sākumā
* Pēteris Pētersons un viņa dzejas teātris 20. gadsimta 60.—70. gados
* Māra Ķimele un viņas psihoanalītiskais teātris
* Antra Liedskalniņa — viena no spilgtākajām dzīvā procesa aktieru tipa pārstāvēm Latvijā
* Uldis Pūcītis — viens no spilgtākajiem dzīvā procesa aktieru tipa pārstāvjiem Latvijā
* Roberta Ligera vadītā "Rīgas pantomīma" 20. gadsimta 60. gadu beigās — 70. gados
* Helēnas Tangijevas-Birznieces radošais ieguldījums Latvijas baleta mākslas nozarēs
* Aleksandrs Lembergs un Latvijas balets 20. gadsimta 60.—80. gados.

### Tautas tradīcijas
[[Vispārējie latviešu Dziesmu un deju svētki|Dziesmu svētku kopkoris|thumb|300px]]
* Latvju dainas
* Dziesmu teikšana vilcēju daudzbalsībā
* Kokles un koklēšana
* Tautas tērps
* Lielvārdes josta
* Dziesmu svētki
* Rudzu maize
* Latgales podniecība
* Jāņi
* Kapu kopšanas tradīcija
* Maija dziedājumi pie krusta un mirušo ofīcijs Latgalē un Augšzemē
* Suitu kultūrtelpa
* Lībiešu tradicionālā kultūra

### Vizuālā māksla
* Nikolauss Sefrenss jaunākais (1662—1710) Liepājas Sv. Annas baznīcas altāra retabls (1697)
* Janis Rozentāls (1866—1916) "Pēc Dievkalpojuma (No baznīcas)" (1894)
* Vilhelms Purvītis (1872—1945) ainavas: "Pavasara ūdeņi (Maestoso)" (~1910), "Ziema" (~1908), "Pavasarī (Ziedonis)" (1933—1934)
* Johans Valters (1869—1932) "Peldētāji zēni" (~1900)
* Jānis Jaunsudrabiņš (1877—1962) ilustrācijas Jāņa Jaunsudrabiņa "Baltajai grāmatai" (1914)
* Jēkabs Kazaks (1895—1920) "Bēgļi" (1917)
* Jāzeps Grosvalds (1891—1920) Strēlnieku sērijas darbi (1916—1917)
* Teodors Zaļkalns (1876—1972) Sēdošā māmiņa (1916—1923)
* Kārlis Zāle (1888—1942) Monumentālā tēlniecība: Brāļu kapu ansamblis (1924—1936) un Brīvības piemineklis (1931—1935)
* Darbnīcas "Baltars" porcelāns (1925—1928)
* Niklāvs Strunke (1894—1966) "Cilvēks, kas ieiet istabā" (1927)
* Ģederts Eliass (1887—1975) "Pie akas" (~1935)
* Kārlis Padegs (1911—1940) sērija "Sarkanie smiekli" (1930—1931)
* Boriss Bērziņš (1930—2002) "Mākslinieks un modelis" (1985)
* Egons Spuris (1931—1990) cikls "Rīgas proletāriešu rajoni 19. gs. beigas, 20. gs. sākums" 20. gadsimta 70.—80. gadi


Attēls:Rozentals Pec dievkalpojuma.jpg|Janis Rozentāls "Pēc dievkalpojuma (No baznīcas)" (1894)
Attēls:Vilhelms Purvītis - Spring Waters (Maestoso) - Google Art Project.jpg|Vilhelms Purvītis "Pavasara ūdeņi (Maestoso)" (~1910)
Attēls:Valters Peldetaji zeni.jpg|Johans Valters "Peldētāji zēni" (~1900)
Attēls:Jēkabs Kazaks - Refugees - Google Art Project.jpg|Jēkabs Kazaks "Bēgļi" (1917)
Attēls:Brīvības piemineklis-Tēvzemes sargi.png|Kārlis Zāle, Brīvības pieminekļa fragments "Tēvzemes sargi"


### Ainavas

* Abavas senielejas ainava
* Daugavas ainava
* Zemgales līdzenuma ainava
* Gaujas senielejas ainava
* Latgales ezeraines ainava
* Latvijas mežu ainava
* Piejūras ainava
* Vidzemes pauguraiņu ainava

## Atsauces

## Ārējās saites
* Latvijas kultūras kanons Projekta mājas lapa.